Pescada

"Carioca" remite directamente a este artigo. Para o seu uso como xentilicio, véxase Río de Xaneiro.

Pescada ou pixota son dous dos nomes comúns que recibe máis frecuentemente a especie Merluccius merluccius, peixe da familia dos merlúcidos, da orde dos gadiformes.Cada vez estase estendendo máis o castelanismo merluza (recollido polo DRAG como entrada tolerada aínda que non recomendada), e pescadilla para a de menor tamaño (aínda que máis grande que o da carioca).

Presenta un corpo fusiforme, moi alongado e comprimido lateralmente, de 40 a 70 cm de lonxitude, podendo chegar até os 120. Posúe dúas aletas dorsais, a primeira moito máis curta cá segunda. De cor cinsenta no lombo, clareando nos costados e máis prateada pola zona do ventre. Posúe uns ollos de gran tamaño así como unha boca grande, con dentes afiados.

Cando é aínda de pequeno tamaño denomínase carioca, estando prohibida a súa captura e comercialización se non alcanza os 27 cm.

 Ecoloxía 
Reprodúcense na primavera, cando alcanzan os 40 cm de lonxitude (momento no que chegan á madurez sexual). Vive nas proximidades dos fondos mariños, entre os 30 e 500 metros de profundidade.

 Aproveitamento pesqueiro 
miniatura|222px|Pescadas á venda nun mercado.
Péscase con artes de arrastre, sendo preferida a capturada no palangre con anzol (pescada do pincho). O principal caladoiro para a súa pesca é o Gran Sol.

 Festas gastronómicas 
miniatura|222px|Pescada á galega.
 Festa da Pescada, en Cedeira (Ortegal), en xuño.
 Festa da Pescada, en Celeiro (Viveiro), en xullo.

 Notas 

 Véxase tamén 
 Outros artigos 
 Pescada á galega
 Os peixes na cultura popular galega

 Ligazóns externas 
 Lloris, D. e outros: Merluzas del mundo (Familia Merluciidae). Organización de las Naciones Unidas para la Alimentación y la Agricultura. Roma 2003.

Categoría:Gadiformes
Categoría:Gastronomía de Nadal